stanford-oval/wikipedia huggingface dataset:
Ivan Lunardi

Ivan Lunardi (s. 15. toukokuuta 1973) on italialainen entinen mäkihyppääjä.
Vuonna 1986 Lunardi voitti suurmäen kultaa Lake Placidissa pidetyissä nuorten maailmanmestaruuskisoisa.
Aikuisten arvokisoissa Lunardin paras saavutus on neljäs sija 1993 Falunin MM-kisojen normaalimäestä. Samojen kisojen suurmäessä hän sijoittui yhdeksänneksi. Olympialaisissa hän oli parhaimmillaan seitsemäs 1992 Albertvillen suurmäessä. Lentomäen MM-kisoissa hänen paras sijoituksensa on yhdeksäs 1992 Harrachovista.
Maailmancupissa Lunardi osallistui urallaan 86 osakilpailuun, joista saavutti urallaan yhden osakilpailuvoiton, vuonna 1993 Lahden suurmäessä. Maailmancupin kokonaiskilpailussa hän oli parhaimmillaan 17:s, kaudella 1991–1992. Hän lopetti uransa keväällä 2000.
Ivan Ljubičić

| Ivan Ljubičić |
| --- | --- |
 Ljubičić vuoden 2007 Australian avoimissa
Henkilötiedot
Syntynyt: 19. maaliskuuta 1979  Banja Luka 
Kansalaisuus:   Kroatia
Tennispelaaja
Pituus:  193 cm
Paino:  90 kg
Kätisyys:  oikea (yhden käden rysty)
Ammattilaisena:  1998–
Palkintorahat:  10 181 121 USD
Kaksinpeli
Paras sijoitus:  3. (1.5.2006)
Turnausvoittoja:  10
Voitot/tappiot:  429–296
Grand Slam -turnauksissa
Australian avoimet:  puolivälierät (2006)
Ranskan avoimet:  välierät (2006)
Wimbledon:  3. kierros (2006, 2007, 2011)
Yhdysvaltain avoimet:  3. kierros (2005, 2007)
Nelinpeli
Voitot/tappiot:  111–128
Aiheesta muualla
ITF
ATP
Ivan Ljubičić (ˈiʋan ˈʎubitʃitɕ) (s. 19. maaliskuuta 1979 Banja Luka, Bosnia ja Hertsegovina) on kroatialainen tennispelaaja. Hän pelasi ammattilaisena vuodesta 1998 vuoteen 2012.
Ljubičićin parhaita saavutuksia on pääsy vuoden 2006 Ranskan avointen välierään, jossa hän hävisi Rafael Nadalille. Ljubičić voitti urallaan kymmenen ATP-turnausta, kaikki kaksinpelissä. Nelinpelissä hän ylsi neljä kertaa ATP-turnauksen loppuotteluun vuosina 2000–2004. Ateenan olympialaisissa 2004 hän voitti nelinpelissä pronssia parinaan Mario Ančić.
Ljubičićin pelin suurin vahvuus on räjähtävä syöttö, jolla hän tekee useita pisteitä jokaisessa ottelussa. Hänellä on myös perusvarmat, laakamaiset peruslyönnit, jotka ovat lähes kierteettömiä, mutta myös kovia ja tehokkaita.
Ljubičić lopetti uransa huhtikuussa 2012 Monte Carlon Masters-turnaukseen.
Iron Sy

| Amadou Malik Sy> Henkilötiedot |
| --- | --- |
Syntynyt: 1979 Thiais
Ammatti:  Rap-artisti
Muusikko
Taiteilijanimi:  Iron Sy
Laulukielet:  Ranska
Tyylilajit:  Rap
Levy-yhtiöt:  B.O.S.S.
  [ Muokkaa Wikidatassa ] [ ohje ]  
Iron Sy (oik. Amadou Malik Sy) (s. 1979 Thiais) on ranskalainen rap-artisti. Hän aloitti räppäämisen 1990-luvun alussa ja vieraili usean vuoden ajan eri rap-artistien ja yhtyeiden levyillä, kuten Alpha 5.20, Sinik, LIM ja 113. Iron Sy julkaisi ensimmäisen sooloalbuminsa Œuvre d'un Banlieusard vuonna 2006.
Diskografia > Albumit

Œuvre d'un Banlieusard (2006)
Irony (2006)
Coup d'État (2009)
Bootleg  (2010) (Mixtape)
Yksityiselämä

Iron Sy syntyi Thiaisissa, eteläisen Pariisin lähiössä senegalilaiselle isälle ja yhdysvaltalaiselle äidille. Hän sekaantui nuorena huumeisiin ja aseihin ennen kuin päätyi rapin pariin.
Aiheesta muualla

Iron Sy Myspacessa (englanniksi)
Iron Savior

| Iron Savior |
| --- | --- |

 Iron Savior esiintymässä Rock Hard Festivalilla 2014.
Tiedot
Toiminnassa:  1997–
Tyylilaji:  Power metal
Kotipaikka:  Saksa
Laulukieli:  englanti
Jäsenet:  Piet Sielck, laulu ja kitara   Jans-S. Eckert, basso   Joachim ”Piesel” Küstner, kitara   Thomas Nack, rummut  
Entiset jäsenet:  Kai Hansen   Dan Zimmermann   Andreas Kück   Yenz Leonhardt   Thomen Stauch  
Levy-yhtiö:  FAD Records   Noise Records  
Aiheesta muualla
Kotisivut
Infobox OKNimi-testi OK: 
Iron Savior on saksalainen power metal -yhtye. Yhtyeen jäsenistä Kai Hansen ja Piet Sielck tunsivat toisensa jo 1970-luvun loppupuolella, jolloin he soittivat koulubändissä nimeltä Gentry. Gentrystä tuli Helloween vuonna 1984. Sielck perusti Iron Saviorin tammikuussa 1997, jolloin myös Hansen liittyi yhtyeeseen.
Hansen lähti yhtyeestä vuonna 2001, kun ajat menivät päällekkäin hänen pääyhtyeensä Gamma Rayn kanssa.
Iron Saviorin sanoitukset ovat futuristisia, ja ne sisältävät avaruusteemoja.
Jäsenet

Nykyiset:
Piet Sielck (laulu, kitara)
Jan-S. Eckert (basso)
Joachim ”Piesel” Küstner (taustalaulu, kitara)
Thomas Nack (rummut)
Entiset:
Kai Hansen (laulu, kitara)
Dan Zimmermann (rummut)
Andreas Kück (kosketinsoittimet)
Thomen Stauch (rummut)
Yenz Leonhardt (taustalaulu, basso)
Julkaisut

Iron Savior (1997)
Unification (1998)
Dark Assault (2001)
Condition Red (2002)
Battering Ram (2003)
Megatropolis (2007)
The Landing (2011)
Megatropolis 2.0 (2015)
Titancraft (2016)
Reforged – Riding on Fire (2017)
Kill or Get Killed (2019)
Skycrest (2020)
Reforged - Ironbound (2022)
Firestar (2023)
Livealbumit
Live At The Final Frontier (2015)
Singlet ja EP:t
Coming Home (1998)
Interlude (1999)
I’ve Been to Hell (2000)
Titans of Our Time (2002)
Time Will Tell (2004)
Slave to the Power – The Iron Maiden Tribute (2000)
The Keepers of Jericho – A Tribute to Helloween part 2 (2002)
A Tribute To The Beast (2003)
Dockyard 1 Is Coming (2008)
15 Years – Metal Addiction (2011)
Aiheesta muualla

Virallinen kotisivu
Ruumiinkulttuuri

Suomen Tuberkuloosin Vastustamisyhdistyksen opetustaulu 1936.
Ruumiinkulttuuri (myös kehonkulttuuri tai fyysinen kulttuuri) tarkoittaa kehon järjestelmällistä hoitoa ja kehittämistä. Ruumiinkulttuuri voidaan ajatella filosofiana, ohjelmana tai elämäntapana, joka tavoittelee maksimaalista fyysistä kehitystä esimerkiksi painoharjoittelun, ruokavalion, aerobisen toiminnan, urheilullisen kilpailun ja henkisen kurin avulla. Ruumiinkulttuurin etuja ovat muun muassa terveyden, ulkonäön, voiman, kestävyyden, joustavuuden, nopeuden ja yleisen kunnon kehittyminen sekä urheilullisten ominaisuuksien parantuminen.
Ruumiinkulttuuri sai alkunsa terveys- ja kuntoiluliikkeenä Euroopassa 1800-luvulla. Liike levisi Englantiin ja Yhdysvaltoihin jatkuen aina 1900-luvun puoliväliin saakka. Ruumiinkulttuurin ideologiaa ohjasivat monet tekijät. Ruumiinkulttuurin liikkeiden perintö vaikuttaa muun muassa voimistelun, kehonrakennuksen, nykyaikaisen hieronnan, liikuntatieteiden ja fysioterapian taustalla.
Ruumiinkulttuurin aallot

Ruumiinkulttuurin kehitys voidaan jakaa kolmeen aaltoon: eurooppalaiseen voimisteluun, voimailuun sekä somaattiseen harjoitteluun:
Eurooppalainen voimisteluliike oli ruumiinkulttuurin ensimmäinen aalto, joka sai alkunsa 1800-luvun alussa. Työn perustana oli GutsMuthsin menetelmät ja liike korosti kalisteniikkaa sekä kehonpainoharjoittelua. Eurooppalaisessa voimisteluliikkeessä on tyypillisesti kehitetty harjoitusjärjestelmiä kansallisten ja kulttuuristen linjojen mukaisesti. Eurooppalainen voimisteluliike tutki ajatusta harjoittelusta lääkintäkeinoina. Hyvän terveyden osatekijät fyysisen toiminnan ja harjoitusten lisäksi olivat osa eurooppalaisen voimisteluliikkeen filosofiaa. Eurooppalainen voimisteluliike oli tieteellisesti kiinnostunut liikunnasta ja terveydestä. Eurooppalaisen voimisteluliikkeen merkittäviä edistäjiä olivat muun muassa saksalainen Turnen-liike, tanskalainen opettaja Franz Nachtegall (1777–1847) sekä ruotsalaisen voimistelun kehittäjä Pehr Henrik Ling (1776–1839).
Voimamiesliike alkoi 1800-luvun puolivälissä. Voimamiesliikkeessä yhdistyi eurooppalaisen voimistelun systemaattinen lähestymistapa sekä perinteiset viikinki- ja ylämaatapahtumat, kuten esimerkiksi kuulantyöntö. Voimamiesliikkeessä kehitettiin muun muassa levytanko. Voimamiehet olivat kiertäviä viihdyttäjiä, jotka esittivät voimatekoja kuten teräksen taivutusta ja ketjun katkaisua. Voimamiesten esitykset sisälsivät myös lihasten esittelyä ja poseerausta. Voimamiesliike oli kiinnostunut ruuminkulttuurin lihaksia ja fysiikkaa käsittelevästä puolesta. Voimamiesliike on luonut perustan nykyaikaiselle painonnostolle, kehonrakennukselle ja kuntosaleille. Merkittäviä voimamiesliikkeen edistäjiä olivat Eugen Sandow (1867–1925) ja Bernarr Macfadden (1868–1955).
Somaattinen liike syntyi ruumiinkulttuurin kolmantena aaltona 1800-luvun lopulla ja 1900-luvun alussa. Somaattinen liike perustui esittävään taiteeseen ja painotti mielen ja kehon yhteyttä harjoittelussa. Somaattinen liike syntyi vastapainona voimisteluliikkeen tieteellistymiselle ja puolisotilaallistumiselle, jolloin kalisteenisia harjoituksia ryhdyttiin tutkimaan somaattisen paradigman kautta. Somaattiset lähestymistavat kehittyivät myös vastineena voimamiesliikkeen fyysisille ja esteettisille ihanteille. Somaattisen liikkeen edistäjiä olivat Francois Delsarte, tohtori Bess Mensendieck ja Joseph Pilates.
Historia

Ruumiinkulttuurin liike syntyi useasta syystä, joista tärkeimmät olivat teollinen vallankumous sekä nouseva nationalismi. Teollisen vallankumouksen myötä syntyi elintasosairauksia kuten lihavuutta, korkeaa verenpainetta sekä kihtiä. Tämän myötä ihmiset kiinnostuivat enemmän terveydestä ja fyysisestä toiminnasta. Napoleonin sotien myötä Tanska, Ruotsi ja Saksa havahtuivat hyväkuntoisen sotaväen tarpeeseen. Erityisesti Pohjoismaissa ruumiinkulttuuriset saavutukset yhdistyivät osaksi kansallista historiaa ja identiteettiä.
Ruumiinkulttuurin perustajana pidetään saksalaista "modernin voimistelun isää", Johann Christoph Friedrich GutsMuthsia, joka julkaisi vuonna 1793 kirjan nimeltä Gymnastik für die Jugend. Kirja on ensimmäisiä, joka systematisoi harjoittelua. Kirja sisälsi 29 harjoitusta, jotka olivat peräisin antiikin Kreikan viisiottelusta, perinteisestä tanssista ja sotilasharjoituksista. GutsMuths suhtautui harjoitteluun kokonaisvaltaisesti ja näki voimistelun keinona kehittää älyä ja luonnetta aistien kautta. Ajan myötä liike kehittyi ottaen erilaisia muotoja, kuten voimamiesliike ja somaattinen liike.
Iililammi (Orivesi, Pukala)

| Iililammi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°41′01″N, 24°09′06″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pukalan valuma-alue (35.39)
Laskuoja:  oja Kielikänjärveen 
Järvinumero:  35.394.1.003
Mittaustietoja
Pinnankorkeus:  146,5 m  
Rantaviiva:  0,486 km  
Pinta-ala:  1,691 ha  
Saaria:  ei saaria 
 fiIililammi 
Iililammi  on Pirkanmaalla Orivedellä Pukalan kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,7 hehtaaria ja se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 500 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Pukalan valuma-alueella (35.39), jonka Kielikänjärven valuma-alueeseen (35.394) se kuuluu. Lammen vedenpinnan korkeus on 146,5 metriä mpy.
Steven Pruitt

| Steven Pruitt |
| --- | --- |

Henkilötiedot
Syntynyt: 17. huhtikuuta 1984 (ikä 40) San Antoniossa, Texas, Yhdysvallat
Ammatti:  tulli- ja rajavartiolaitoksen tutkija
Steven Pruitt on yhdysvaltalainen wikipedisti, joka on tehnyt yli 5 miljoonaa muokkausta englanninkieliseen Wikipediaan (tilanne elokuussa 2022). Time-lehti on nimennyt hänet yhdeksi internetin 25 vaikutusvaltaisimmasta ihmisestä. Pruitt työskentelee Yhdysvaltain tulli- ja rajavartiolaitoksen tutkijana. 
Pruittin käyttäjätunnus Wikipediassa on Ser Amantio di Nicolao, joka tulee hänen suosikkihahmoltaan Giacomo Puccinin oopperasta. Pruitt syntyi San Antoniossa, ja on vanhempiensa ainut lapsi.
Steve Harper

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Stephen Alan Harper
Syntymäaika: 14. maaliskuuta 1975 (ikä 49)
Syntymäpaikka: Easington, Englanti
Pelipaikka: maalivahti
Pituus: 188 cm
Lempinimi: Harps
Seura
Seura: Newcastle United FC
Pelinumero: 12
Junioriseurat
1992–1993: Seaham Red Star
Seurat
| Vuodet | Seura | O | (M) |
| 1993– | Newcastle United | 138 | (0) |
| 1995 | → Bradford City (laina) | 1 | (0) |
| 1996 | → Gateshead (laina) | 12 | (0) |
| 1997 | → Stockport County (laina) | 0 | (0) |
| 1997 | → Hartlepool United (laina) | 18 | (0) |
| 1997–1998 | → Huddersfield Town (laina) | 24 | (0) |
 Seurajoukkueuran tilastot kattavat vain kansalliset sarjat, päivitetty 21. huhtikuuta 2011.
Stephen Alan Harper (s. 14. maaliskuuta 1975 Easington, Englanti) on englantilainen jalkapallomaalivahti, joka edustaa Englannin Valioliigassa pelaavaa Newcastle Unitedia.
Pelaajaura

Harper siirtyi Newcastleen alasarjaseura Seaham Red Starista kesällä 1993. Hän pelasi ensimmäisinä vuosinaan lähinnä lainasopimuksella alemmilla sarjatasoilla Bradfordissa, Gatesheadissa, Stockport Countyssa, Hartlepool Unitedissa ja Huddersfield Townissa. Ensimmäisen ottelun Newcastlen edustusjoukkueessa Harper pelasi marraskuussa 1998.
Harper oli pitkään Newcastlen varamaalivahti. Hänen tullessaan seuraan ykkösmaalivahti oli Pavel Srníček, ja myöhemmin Shaka Hislop ja erityisesti 1997 Newcastleen siirtynyt Shay Given olivat Harperin edellä. Kauden 1999–2000 Harper aloitti ykkösmaalivahtina, mutta sen jälkeen Given valtasi paikan itselleen ja Harper pelasi vain seitsemän liigaottelua seuraavan kuuden kauden aikana. Kaudella 2006–2007 hän sai taas peliaikaa Givenin loukkaannuttua ja pääsi pelaamaan säännöllisesti myös seuraavalla kaudella. Kaudella 2008–2009 Harperista tuli vihdoin Newcastlen ehdoton ykkösmaalivahti, kun Given siirtyi Manchester Cityyn helmikuussa 2009.
Aiheesta muualla

Profiili Newcastle Unitedin sivustolla (Arkistoitu – Internet Archive)
Steve Harperin pelaajatilastot (Arkistoitu – Internet Archive)
Isoananaskala

| Isoananaskala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Limapääkalat Beryciformes
Heimo::  Ananaskalat Monocentridae
Suku::  Cleidopus
Laji::  gloriamaris
Kaksiosainen nimi
 Cleidopus gloriamaris  De Vis, 1882 
Katso myös
   Isoananaskala Wikispeciesissä   Isoananaskala Commonsissa 
Infobox OKNimi-testi OKIUCN-testi OK: 
Isoananaskala (Cleidopus gloriamaris) on ananaskalojen heimoon (Monocentridae) kuuluva kalalaji. Siitä käytetään myös nimitystä ritarikala sillä sen ulkonäkö muistuttaa haarniskaa. Sillä on myös pari itsevalaisevia elimiä, jotka muistuttavat laivoissa käytettyjä navigointivaloja.
Elinalue

Isoananaskalaa tavataan Queenslandissa, Uudessa Etelä-Walesissa ja Länsi-Australiassa. Laji elää noin 6–200 metrin syvyydessä riutoilla ja satamissa.
Kuvaus

Isoananaskala kasvaa 22 cm:n pituiseksi ja se on muodoltaan pyöreä. Kalan suomut ovat keltaisia ja niissä on musta reunus. Leuka on musta ja alaleuan poikki kulkee punainen viiva. Kalan evät ovat pienet ja sillä on vahva suojapanssari, mitkä yhdessä aiheuttavat sen, että isoananaskala on huono uimaan. Se on yöeläin ja päivällä sen voi löytää luolista tai kivijyrkänteiden alta. Isoananaskala on suhteellisen yleinen syvissä vesissä, mutta koska se on luonteeltaan arka, joten jonkin aikaa se tunnettiin vain myrskyjen rantaan tuomien kalojen ansiosta.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pineapplefish
↑  Moore, J.: Cleidopus gloriamaris IUCN Red List of Threatened Species. Version 2021-3.  2020. International Union for Conservation of Nature, IUCN, Iucnredlist.org. Viitattu 13.7.2022. (englanniksi)
Käännös suomeksi
Ignatius Chung Wang

Ignatius Chung Wang
Ignatius Chung Wang (s. 27. helmikuuta 1934 Peking) on kiinalaissyntyinen yhdysvaltalainen roomalaiskatolinen piispa. Hänet vihittiin papiksi 4. heinäkuuta 1959 ja nimitettiin San Franciscon arkkihiippakunnan vihkipiispaksi sekä Sitipan titulaaripiispaksi 13. joulukuuta 2002. Piispaksi vihkiminen seurasi 30. tammikuuta 2003. Pääkonsekraattorina toimi William Joseph Levada, jota avustivat Patrick Joseph McGrath ja John Charles Wester.
Wang jäi eläkkeelle 16. toukokuuta 2009.
Coat of arms of Ignatius Chung Wang
Ignatius Ayau Kaigama

Ignatius Ayau Kaigama
Ignatius Ayau Kaigama (s. 31. heinäkuuta 1958) on nigerialainen roomalaiskatolinen arkkipiispa. Hänet vihittiin papiksi 6. kesäkuuta 1981 ja nimitettiin Jalingon hiippakunnan johtoon 3. helmikuuta 1995. Piispaksi konsekroinnin suoritti 23. huhtikuuta Patrick Francis Sheehan, jota avustivat Gregory Obinna Ochiagha ja Athanasius Atule Usuh.
Kaigama sai 14. huhtikuuta 2000 nimityksen Josin arkkipiispaksi.
Grand Theft Auto 2

| Grand Theft Auto 2 |
| --- | --- |

Kehittäjä:  DMA Design Tarantula Studios
Julkaisija:  Rockstar Games
Jakelija:  Take-Two Interactive ja Steam
Ohjaaja:  Alex De Rakoff
Pelisarja:  Grand Theft Auto
Julkaistu:  PlayStation   25. lokakuuta 1999   Windows   1999   Dreamcast   EU 28. heinäkuuta 2000   Game Boy Color   EU 10. marraskuuta 2000
Lajityyppi:  toimintaseikkailu
Pelimuoto:  yksinpeli, moninpeli
Ikäluokitus:  BBFC: 18   ESRB: T  Virheellinen ESRB-arvo (PS1), ESRB: M  Virheellinen ESRB-arvo (PC)   OFLC: MA15+   OFLC: R18   PEGI: 18
Alusta:  Sega Dreamcast, Windows, PlayStation, Game Boy Color
Lisenssi:  Ilmaisohjelma
Jakelumuoto:  CD-ROM
Lisää peliartikkeleitaVideopelien teemasivulla
Infobox OK  : 
Grand Theft Auto 2 (GTA2) on DMA Designin (nykyisen Rockstar Northin) sekä Tarantula Studiosin (nykyisen Rockstar Lincolnin) kehittämä ja Rockstar Gamesin vuonna 1999 julkaisema jatko-osa toimintapeli Grand Theft Autolle. Peli julkaistiin alun perin PlayStationille ja myöhemmin Windowsille.
Rockstar Games vapautti GTA2:n ilmaisjakeluun Windowsille 22. joulukuuta 2004. Ilmaisversiossa on myös moninpelituki. Pelisarjan seuraava osa on Grand Theft Auto III.
Pelaaminen

Peli on kuvattu suoraan ylhäältäpäin. Pelin maailma on edellistä osaa realistisempi: Ihmiset menevät takseihin, metroihin ja busseihin. Kadulla liikkuu autovarkaita (vihreäpaitaiset) ja taskuvarkaita (punapaitaiset). Jengien alueilla nämä pikkurikolliset yleensä ammutaan. Pelissä on myös paljon yksityiskohtia: esimerkiksi jos varastaa taksin, taksiin alkaa tulla ihmisiä ja he maksavat palkkaa sinulle. PlayStation-versiossa ei ole busseja eikä metroja. Tehtävät otetaan vastaan ensimmäisen Grand Theft Auton tapaan julkisiin puhelimiin vastaamalla. Pelialueella on ”Kill Frenzy” -nimisiä bonustehtäviä, joissa pitää tappaa tai tuhota tietty määrä ihmisiä tai autoja ja näiden tehtävien läpäisystä saa rahaa. Lisäksi pelissä on kerättäviä keräilyautoja ja GTA-logoja pelialueella.
Autovalikoima pelissä on todella suuri henkilöautoista, rekoista ja kuorma-autoista aina tankkeihin, poliisiautoihin, takseihin ja urheiluautoihin. Jengeillä on myös omat autonsa. Ykkösosasta poiketen kaksipyöräisiä kulkuneuvoja ei ole. Pelissä on mustan pörssin pitämä autovirittämö, josta voi hankkia autoon aikapommeja, konekiväärejä, liukastusöljyjä ja tiemiinoja.
Pelin PC-versiossa pelaaja voi vaihtaa valoasetuksia päivän ja yön välillä. PlayStation-versiossa toimintoa ei ole. Yöasetus on hieman raskaampi kuin päivä, koska pelin täytyy säätää erilaisia räjähdysefektejä eri tavalla kuin päiväasetuksessa. Käytännön merkitystä tällä ei ole.
Pelaaminen > Pelialueet

Pelissä pelataan Anywherelandissa, jonka sijainti on nimensä mukaan missä tahansa. Koko pelialue ei näy näytöllä, joten pelialueen tärkeimpien alueiden tai rakennuksien muistamaan oppiminen vie kauan aikaa. Pelissä ei myöskään ole pientä karttaa näytön alakulmassa: se lisättiin vasta peliin Grand Theft Auto III. Tosin PlayStation-versiossa pelin mukana tuli paperikartta kaikista kentistä. Pelihahmona toimii Claude Speed. Pelissä pelataan kolmella alueella, joissa toimivat eri jengit. Pelaajan tehtävänä on hankkia pomolleen tietty määrä rahaa alueen läpäisemiseksi. Ensimmäisessä tehtävässä sitä pitää olla miljoona, toisessa kolme miljoonaa ja kolmannessa viisi miljoonaa dollaria.
Ensimmäisenä pelialueena toimii Downtown eli keskusta. Tämä on lähinnä liikekiinteistöjä sisältävää aluetta, joka on suhteellisen rauhallista. Jengeinä toimivat japanilainen mafia Yakuza, paikallinen jengi Loonies ja maailmanlaajuinen Zaibatsu. Tämä alue sisältää muun muassa mielisairaalan, hotellin, yliopiston ja kirkon. Alue on pelin helpoin ja jengit eivät ole yhtä raskaasti aseistettuja kuin toisella ja kolmannella alueella.
Toisena pelialueena toimii Residental Distric eli asuinalue. Tässä paikassa on hyvin paljon kerrostaloasuntoja. Jengeinä toimivat tieteilijöiden kerho Scientist, kapinallinen Redneck ja maailmanlaajuinen Zaibatsu. Jengit ovat raskaammin aseistettuja ja poliisit partioivat kadulla. Alueella on vankila, Redneckien ghetto-alue, Scientistien moderni laboratorio-alue, kaupungintalo ja laaja metroverkosto.
Kolmantena alueena toimii Industrial Distric eli teollisuusalue. Se on kaikkein väkivaltaisin ja slummiutunein alue. Aluetta harmaannuttavat tehtaat ja huonokuntoiset kerrostalot. Jengeinä toimivat uskonnollinen Krishna, Venäjän mafia ja tuttuun tapaan Zaibatsu. Alueella on satama, ydinvoimala, krishnojen luostari ja kansalliskaartin tukikohta. Lisäksi PC-versiossa on luoteessa sijaitseva slummi (Mad Island), jossa on jatkuvasti täysi sota päällä.
Neljäntenä pelissä on myös erilaiset bonuskentät, jotka avautuvat pelaamalla pääpeliä. Näissä tehtävä on usein yksinkertainen, kuten ajaa rataa ympäri saaden lisäpisteitä yliajetuista ihmisistä tai ajaa autolla ympäri saarta ja ampua autoon kiinnitetyillä konekivääreillä jäätelöautoja.
Pelaaminen > Poliisien ja jengien suhteet pelaajaan

Kun pelaaja saavuttaa yhden jengin suosion, hän joutuu toisen jengin epäsuosioon. Jengin epäsuosioon joutuu myös, jos tappaa sen jäseniä. Jokaisella jengillä on omat alueensa, joita he puolustavat.
Poliisit eivät reagoi pelaajan ajotyyliin, mutta he yrittävät pidättää pelaajan, mikäli tämä alkaa tappaa viattomia ohikulkijoita tai törmää poliisiautoon. Lain uhmaaminen voi saada myös SWAT-joukot, FBI:n ja viime kädessä jopa kansalliskaartin pelaajan kimppuun. Oman auton voi maalata tai korjata, jolloin poliisi kadottaa pelaajan. Jos ”kunnioitusmittari” on korkealla, jengiläiset puolustavat pelaajaa virkavaltaa vastaan.
Pelaaminen > Pelin tallennus

Pelissä on omanlaisensa tallennusmahdollisuus. Edellisestä osasta poiketen pelin voi tallentaa, mutta se maksaa 50 000 dollaria. Tallennus suoritetaan kirkossa, josta peli alkaa. Tallennettaessa ääni sanoo: Hallelujah! Another soul saved! (Halleluja! Taas yksi sielu pelastettu!) tai jos käteisvarat eivät riitä tallennukseen, ääni sanoo: Eternal Damnation! No donation, no salvation! (Ikuinen kirous! Ei lahjoitusta, ei pelastusta!). Kun pelaaja on saanut tarvittavan pistemäärän, siirtyminen seuraavalle alueelle tapahtuu myös kirkon kautta. Myöhemmissä GTA-sarjan peleissä tämä Safe house (turvatalo) oli joka pelissä mukana. Pelin alkaessa kirkon pihalla kuuluu kuuluttajan ääni sanovan pappimaisella äänensävyllä: And remember, respect is everything! (suom. Ja muistakaa, kunnioitus on kaikki kaikessa!) - viitaten ”respectiin”, joka auttaa tehtävien saamisessa.
Juoni

Peli sijoittuu synkkään lähitulevaisuuteen, jossa Yhdysvallat on romahtanut korruption alla ja ilkeä Zaibatsu Corporation ohjailee lähes kaikkea. Pelaajan on tehtävä työtä rikollisjengeille ja ansaittava katu-uskottavuutta (respect), jotta hän voi suorittaa entistä vaarallisempia ja enemmän rahaa tuottavia tehtäviä. Jokaisella alueella on tietyn jengin yhteyshenkilö, joka kertoo mitä pitää tehdä. Jengeillä on omat tyypilliset tehtävänsä: esimerkiksi Redneckin ja Venäjän mafian tehtävissä käytetään usein brutaalisti voimaa ja väkivaltaa. Tehtävissä pelaajan täytyy pelisarjan ensimmäisen osan tapaan yleensä mennä johonkin paikkaan ja tappaa joku. Pelin tehtävissä viljellään mustaa huumoria, ja pelaajan on tehtävä julmia tekoja tehtävien läpäisemiseksi. Esimerkkinä tehtävä, jossa pitää ottaa bussilastillinen Krishna-lahkon jäseniä, viedä heidät venäläiselle lihanjalostamolle ja teettää heistä nakkisämpylöitä.